হরিয়ানার পর তেলাঙ্গানা, মৃত্যু হল আরও এক পুলিশ কর্মীর!

ওয়েব ডেস্ক : হরিয়ানা পুলিশের অতিরিক্ত ডিজি ওয়াই পূরণ কুমারের মৃত্যুর ঘটনায় উত্তাল গোটা দেশ। সম্প্রতি এই ঘটনায় দুই পুলিশ আধিকারিককে অরসারণ করা হয়েছে। তার মাঝেই আবার আরও এক পুলিশের কর্মীর (Police Officer) দেহ (Dead Body) উদ্ধার হল। এবার ঘটনাস্থল তেলেঙ্গানা (Telangana)। শনিবার বিকেলে নিজের বাড়ি থেকে ওই পুলিশ কর্মীর দেহ উদ্ধার হয় বলে খবর।

পুলিশ সূত্রে খবর, মৃত ওই পুলিশ কর্মীর নাম সত্যনারায়ণ। তিনি ছিলেন তেলেঙ্গানার সূর্যপেটের বাসিন্দা। তিনি ছিলেন স্পেশ্যাল ব্রাঞ্চ-এর অ্যাসিস্ট্যান্ট সাব-ইনস্পেক্টর। শনিবার প্রথমে পরিবারের সদস্যরা তাঁর ঝুলন্ত দেহ দেখতে পান। ঘটনা সামনে আসার পরেই এলাকায় চাঞ্চল্য ছড়ায়।

আরও খবর : সেপ্টেম্বর থেকে এখনও পর্যন্ত কতটা বাড়ল সোনার দাম? দেখে নিন

প্রাথমিক তদন্তে পুলিশ জানিয়েছে, দীর্ঘদিন ধরে মানসিক অবসাদে ভুগছিলেন ওই পুলিশ কর্মী (Police Officer)। সেই কারণেই তিনি আত্মহত্যা করে থাকতে পারেন বলে মনে করা হচ্ছে। তবে এটি আত্মহত্যা, না এর পিছনে রয়েছে অন্য কারণ তা খতিয়ে দেখছে পুলিশ।

উল্লেখ্য, গত মঙ্গলবার হরিয়ানায় (Haryana) নিজের বাড়ি থেকে উদ্ধার হয়েছিল এডিজি ওয়াই পূরণ কুমারের গুলিবিদ্ধ দেহ। তাঁর পকেট থেকে উদ্ধার হয়েছিল একটি নোটও। সেখানে তিনি উচ্চপদস্থ পুলিশ অফিসার সহ মোট ১৬ জনের বিরুদ্ধে হেনস্থা ও আত্মহত্যা করার প্ররোচনা দেওয়ার অভিযোগ তুলেছেন। তা নিয়ে গোটা দেশ উত্তাল। এবার তার মাঝেই তেলেঙ্গায় উদ্ধার হল আরও এক পুলিশ কর্মীর মৃত দেহ।